CELEX: 62008TN0306
Language: fi
Date: 2008-08-01 00:00:00
Title: Asia T-306/08 P: Valitus, jonka Kurt-Wolfgang Braun-Neumann on tehnyt 1.8.2008 virkamiestuomioistuimen asiassa F-79/07, Braun-Neumann v. parlamentti, 23.5.2008 antamasta määräyksestä

27.9.2008   
            
            
               FI
            
            
               Euroopan unionin virallinen lehti
            
            
               C 247/22
            
         Valitus, jonka Kurt-Wolfgang Braun-Neumann on tehnyt 1.8.2008 virkamiestuomioistuimen asiassa F-79/07, Braun-Neumann v. parlamentti, 23.5.2008 antamasta määräyksestä
   (Asia T-306/08 P)
   (2008/C 247/43)
   Oikeudenkäyntikieli: saksa
   Asianosaiset
   
      Valittaja: Kurt-Wolfgang Braun-Neumann (Lohr am Main, Saksa) (edustaja: asianajaja P. Ames)
   
      Muu osapuoli: Euroopan parlamentti
   Vaatimukset
   
               —
            
            
               Euroopan unionin virkamiestuomioistuimen 23.5.2008 asiassa F-79/07 antama määräys on kumottava
            
         
               —
            
            
               asia on ratkaistava kanteessa alun perin esitettyjen vaatimusten mukaisesti, ja parlamentti on tuomittava suorittamaan valittajalle takautuvasti 1.8.2004 lukien toinen puoli Mandtin kuoleman jälkeen maksettavasta perhe-eläkkeestä 1 670,84 suruisina kuukausittaisina suorituksina korotettuna korolla, jonka määrä on Euroopan keskuspankin maksuvalmiusluotoille maksettavan korkokannan mukainen korotettuna 3 prosenttiyksiköllä
            
         
               —
            
            
               toissijaisesti asia on palautettava Euroopan unionin virkamiestuomioistuimeen.
            
         Oikeudelliset perusteet ja pääasialliset perustelut
   Valitus koskee virkamiestuomioistuimen asiassa F-79/07, Braun-Neumann vastaan parlamentti, 23.5.2008 antamaa määräystä, jolla valittajan kanne jätettiin tutkimatta.
   Valittaja esittää valituksensa tueksi, että virkamiestuomioistuin teki oikeudellisen virheen tulkitessaan Euroopan yhteisöjen virkamiesten henkilöstösääntöjen 90 artiklan 2 kohtaa, koska se tulkitsi sitä tavalla, joka loukkaa yhteisön oikeuden yleisiä periaatteita. Valittaja katsoo, että virkamiestuomioistuin on virheellisesti tulkinnut erään kirjelmän hänelle vastaiseksi toimenpiteeksi. Hänen mukaansa oikeusvarmuuden periaate voi toteutua vain, jos sen, että ei ole ollut tietoa käytettävissä olevista oikeussuojakeinoista, katsotaan vaikuttaneen haitallisesti määräajan alkamisajankohtaan, koska muutoin asianomaisen oikeuksia loukataan. Valittajan mukaan virkamiestuomioistuimen tulkintaa on valittajalle aiheutuneet seuraamukset huomioon ottaen pidettävä suhteettomana.